భారతీయ సినిమాకు 2017 ఓ లాండ్మార్క్ ఇయర్ కానుంది. ప్రభాస్ హీరోగా ఎస్ఎస్ రాజమౌళి దర్శకత్వంలో 'బాహుబలి-2', దక్షిణాది సుపర్స్టార్ రజనీకాంత్ హీరోగా శంకర్ దర్శకత్వం వహిస్తున్న '2.0' చిత్రాలు ఈ ఏడాదిలోనే విడుదలవుతుండటంతో ఈ రెండూ ఇండియన్ చరిత్రను తిరగరాస్తాయనే భారీ అంచనాలున్నాయి. సహజంగానే ఏ ఒక్క చిన్న విషయాన్ని బయటకు పొక్కకుండా దర్శకనిర్మాతలు జాగ్రత్తలు తీసుకుంటున్నా తాజాగా '2.0' చిత్రానికి సంబంధించిన ఆసక్తికరమైన ఊహాగానాలు హల్చల్ చేస్తున్నాయి. ఈ సైంటిఫిక్ థ్రిల్లర్లో రజనీకాంత్ ఐదు పాత్రలు పోషిస్తుండగా, మరో కీలకపాత్ర పోషిస్తున్న బాలీవుడ్ హీరో అక్షయ్కుమార్ ఏకంగా 12 అవతారాల్లో కనిపించబోతున్నారట. రజనీ-శంకర్ సూపర్డూపర్ హిట్ 'రోబో'కు '2.0' సీక్వెల్ కావడంతో తొలి వెర్షన్లో పోషించిన డాక్టర్ వశీకరణ్, చిట్టి (రోబో) పాత్రలు సీక్వెల్లోనూ ఉండబోతున్నాయి. దీనికి అదనంగా రెండు మరుగుజ్జు (పొట్టి) పాత్రల్లోనూ, ప్రధాన విలన్ పాత్రలోనూ రజనీ నటింబోతున్నారట. వెరసి ఐదు పాత్రల్లో రజనీ విశ్వరూపం ప్రదర్శించబోతున్నారట. ఇక...మెయిన్ విలన్ పాత్రలో నటిస్తున్న అక్షయ్కుమార్ సైతం 12 పాత్రల్లో కనిపిస్తారట. దుష్ట సైంటిస్ట్ పాత్రతో పాటు మరో 11 అవతారాల్లో ఆయన స్క్రీన్పై సందడి చేస్తారన్నమాట. రజనీనే స్వయంగా ఈ చిత్రం ఫస్ట్ లుక్ ఈవెంట్లో 'ఈ సినిమాలో రియల్ హీరో అక్షయ్నే' అని చెప్పడాన్ని బట్టి అక్షయ్ పాత్ర చాలా పవర్ఫుల్గా ఉంటుందనడంలో సందేహం లేదు. రూ.400 కోట్ల బడ్జెట్తో రూపొందుతున్న ఈ చిత్రం దీపావళి కానుకగా విడుదలకు ప్లాన్ చేస్తున్నారు. ఇటీవలే ఈ చిత్రం శాటిలైట్ హక్కులు రూ.110 కోట్లకు అమ్ముడై సరికొత్త రికార్డు సృష్టించింది. లైకా ప్రొడక్షన్ నిర్మిస్తున్న ఈ చిత్రానికి ఆస్కార్ విజేత ఎ.ఆర్.రెహమాన్ సంగీతం అందిస్తున్నారు.
bhaarateeya sinimaaku 2017 oo landmark ier kaanundi. prabhas heeroga ss rajamouli darsakatvamlo 'bahubali-2', dakshinaadi suparstar rajanikant heeroga shankar darsakatvam vahistunna '2.0' chitraalu ee edaadilone vidudalavutundatamto ee rendoo indian charitranu tiragaraastaayane bhari anchanaalunnaayi. sahajamgaane e okka chinna vishayaanni bayataku pokkakunda darsakanirmaatalu jaagrattalu teesukuntunna taajaagaa '2.0' chitraaniki sambandhinchina aasaktikaramaina oohaagaanaalu halchal chestunnayi. ee cyntific thrillerlo rajanikant aidu paatralu pooshistundagaa, maro keelakapatra pooshistunna balivud heero akshayykumar ekamgaa 12 avataaraallo kanipinchabotunnarata. rajanee-shankar superdouper hit 'robo'ku '2.0' seakwel kaavadamtho toli versionlo pooshinchina dactor vasheekaran, chitti (robo) paatralu seekvelloonuu undabotunnayi. deeniki adanamgaa rendu marugujju (potti) paatralloonuu, pradhaana vilan paatraloonuu rajanee natimbotunnarata. verasi aidu paatrallo rajanee vishwaroopam pradarsinchabotunnara. ika...main vilan paatralo natistunna akshayykumar saitam 12 paatrallo kanipistaarata. dushta cientist paatratho paatu maro 11 avataaraallo aayana screenpy sandadi chestarannamata. rajaneene swayamgaa ee chitram fust luk eeventlo 'ee cinemalo riyal heero akshayne' ani cheppadaanni batti akshay paatra chala pavarfulga untundanadamlo sandeham ledu. roo.400 kotla badjetto roopondutunna ee chitram deepaavali kaanukagaa vidudalaku plan chestunnaru. itivale ee chitram satilite hakkulu roo.110 kotlaku ammudai sarikotta rikaardu srushtinchindi. laika production nirmistunna ee chitraaniki ascar vijeta e.ar.rehaman sangeetam andistunnaaru.